CELEX: 32016D2132
Language: mt
Date: 2016-12-05 00:00:00
Title: Deċiżjoni ta' Implimentazzjoni tal-Kummissjoni (UE) 2016/2132 tal-5 ta' Diċembru 2016 dwar l-emissjonijiet tal-gassijiet serra għal kull Stat Membru għall-2013 koperti bid-Deċiżjoni Nru 406/2009/KE tal-Parlament Ewropew u tal-Kunsill

6.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 331/9
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/2132
   tal-5 ta' Diċembru 2016
   dwar l-emissjonijiet tal-gassijiet serra għal kull Stat Membru għall-2013 koperti bid-Deċiżjoni Nru 406/2009/KE tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-Deċiżjoni Nru 280/2004/KE (1), u b'mod partikulari l-Artikolu 19(6) tiegħu,
   Billi:
   
               (1)
            
            
               Id-Deċiżjoni Nru 406/2009/KE tal-Parlament Ewropew u tal-Kunsill (2) tistabbilixxi l-limiti tal-emissjonijiet tal-gassijiet serra (l-allokazzjonijiet annwali tal-emissjonijiet) għal kull Stat Membru għal kull sena għall-perjodu mill-2013 sal-2020 u mekkaniżmu biex kull sena tiġi vvalutata l-konformità ma' dawk il-limiti. L-allokazzjonijiet annwali tal-emissjonijiet tal-Istati Membri, mogħtija f'ekwivalenti ta' tunnellati ta' diossidu tal-karbonju, jinsabu fid-Deċiżjoni tal-Kummissjoni 2013/162/UE (3). Id-Deċiżjoni ta' Implimentazzjoni tal-Kummissjoni 2013/634/UE (4) aġġustat dawn l-ammonti.
            
         
               (2)
            
            
               L-Artikolu 19 tar-Regolament (UE) Nru 525/2013 jipprevedi proċedura ta' rieżami tal-inventarji tal-emissjonijiet tal-gassijiet serra tal-Istati Membri sabiex tiġi vvalutata l-konformità mad-Deċiżjoni Nru 406/2009/KE. Ir-rieżami tal-inventarji tal-emissjonijiet tal-gassijiet serra għall-2013 ġie pospost b'sena minħabba li l-Istati Membri ma setgħux, mil-lat tekniku, jirrappurtaw id-dejta dwar l-emissjonijiet tagħhom għall-2013 fil-ħin minħabba nuqqas ta' funzjonament tas-softwer ipprovdut mill-Konvenzjoni Qafas tan-Nazzjonijiet Uniti dwar it-Tibdil fil-Klima (l-UNFCCC) li jintuża għall-ġbir u għar-rappurtar tal-inventarji tal-emissjonijiet tal-gassijiet serra. Għalhekk ir-rieżami sar abbażi tad-dejta dwar l-emissjonijiet tal-2013 irrappurtata lill-Kummissjoni f'April tal-2016 skont il-proċeduri stabbiliti fil-Kapitolu III u fl-Anness XVI tar-Regolament ta' Implimentazzjoni tal-Kummissjoni (UE) Nru 749/2014 (5).
            
         
               (3)
            
            
               L-ammont totali tal-emissjonijiet tal-gassijiet serra għall-2013 koperti bid-Deċiżjoni Nru 406/2009/KE għal kull Stat Membru għandu jqis il-korrezzjonijiet tekniċi u l-istimi riveduti kkalkulati waqt ir-rieżami kif mogħtija fir-rapporti finali tar-rieżami skont l-Artikolu 35 tar-Regolament ta' Implimentazzjoni tal-Kummissjoni (UE) Nru 749/2014.
            
         
               (4)
            
            
               Din id-Deċiżjoni għandha tidħol fis-seħħ dakinhar tal-pubblikazzjoni tagħha sabiex tkun konformi mad-dispożizzjonijiet tal-Artikolu 19(7) tar-Regolament (UE) Nru 525/2013 li jistabbilixxi d-data tal-pubblikazzjoni ta' din id-Deċiżjoni bħala l-punt tat-tluq għall-perjodu ta' erba' xhur li matulu l-Istati Membri jkunu jistgħu jużaw il-mekkaniżmi ta' flessibbiltà skont id-Deċiżjoni Nru 406/2009/KE,
            
         ADOTTAT DIN ID-DEĊIŻJONI:
   Artikolu 1
   L-għadd totali ta' emissjonijiet ta' gassijiet serra koperti bid-Deċiżjoni Nru 406/2009/KE għal kull Stat Membru għall-2013 li ġejjin mid-dejta kkoreġuta tal-inventarju wara li tlesta r-rieżami mwettaq skont l-Artikolu 19(3) tar-Regolament (UE) Nru 525/2013 huwa mogħti fl-Anness ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ dakinhar tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, il-5 ta' Diċembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 165, 18.6.2013, p. 13.
   
      (2)  Id-Deċiżjoni Nru 406/2009/KE tal-Parlament Ewropew u tal-Kunsill tat-23 ta' April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 (ĠU L 140, 5.6.2009 p. 136).
   
      (3)  Id-Deċiżjoni tal-Kummissjoni 2013/162/UE tas-26 ta' Marzu 2013 dwar kif għandhom jiġu ddeterminati l-allokazzjonijiet annwali tal-emissjonijiet tal-Istati Membri għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill (ĠU L 90, 28.3.2013, p. 106).
   
      (4)  Id-Deċiżjoni ta' Implimentazzjoni tal-Kummissjoni 2013/634/UE tal-31 ta' Ottubru 2013 dwar l-aġġustamenti fl-allokazzjonijiet annwali tal-emissjonijiet għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill (ĠU L 292, 1.11.2013, p. 19).
   
      (5)  Ir-Regolament ta' Implimentazzjoni tal-Kummissjoni (UE) Nru 749/2014 tat-30 ta' Ġunju 2014 dwar l-istruttura, il-format u l-proċessi tat-tressiq u r-reviżjoni tal-informazzjoni rrappurtata mill-Istati Membri skont ir-Regolament (UE) Nru 525/2013 tal-Parlament Ewropew u tal-Kunsill (ĠU L 203, 11.7.2014, p. 23).
   
      ANNESS
      
                  Stat Membru
               
               
                  L-emissjonijiet tal-gassijiet serra għall-2013 koperti bid-Deċiżjoni Nru 406/2009/KE
                  (f'ekwivalenti ta' tunnellati ta' diossidu tal-karbonju)
               
            
                  Il-Belġju
               
               
                  74 264 633 
               
            
                  Il-Bulgarija
               
               
                  22 238 074 
               
            
                  Ir-Repubblika Ċeka
               
               
                  61 457 570 
               
            
                  Id-Danimarka
               
               
                  33 705 936 
               
            
                  Il-Ġermanja
               
               
                  460 204 908 
               
            
                  L-Estonja
               
               
                  5 752 963 
               
            
                  L-Irlanda
               
               
                  42 206 805 
               
            
                  Il-Greċja
               
               
                  44 184 593 
               
            
                  Spanja
               
               
                  200 277 677 
               
            
                  Franza
               
               
                  366 116 651 
               
            
                  Il-Kroazja
               
               
                  15 125 525 
               
            
                  L-Italja
               
               
                  273 349 154 
               
            
                  Ċipru
               
               
                  3 938 120 
               
            
                  Il-Latvja
               
               
                  8 776 857 
               
            
                  Il-Litwanja
               
               
                  12 449 462 
               
            
                  Il-Lussemburgu
               
               
                  9 365 298 
               
            
                  L-Ungerija
               
               
                  38 436 981 
               
            
                  Malta
               
               
                  1 250 779 
               
            
                  In-Netherlands
               
               
                  108 253 385 
               
            
                  L-Awstrija
               
               
                  50 097 324 
               
            
                  Il-Polonja
               
               
                  186 095 049 
               
            
                  Il-Portugall
               
               
                  38 610 318 
               
            
                  Ir-Rumanija
               
               
                  72 718 616 
               
            
                  Is-Slovenja
               
               
                  10 925 247 
               
            
                  Is-Slovakkja
               
               
                  21 080 248 
               
            
                  Il-Finlandja
               
               
                  31 588 117 
               
            
                  L-Iżvezja
               
               
                  35 278 781 
               
            
                  Ir-Renju Unit
               
               
                  339 450 356